शटर तोड़कर करते थे चोरी, सदर्न रेंज क्राइम ब्रांच की टीम ने दबोचा
Channel: SANSANI OF INDIA ( सनसनी ऑफ़ इंडिया )
Date: 2022-12-18

#shorts 
राजेश देव डीसीपी क्राइम व  नरेश सोलंकी एसीपी की सुपरविजन और इंस्पेक्टर विजय पाल दहिया के नेतृत्व में क्राइम ब्रांच सदर्न रेंज की टीम ने थाना सुल्तान पुरी इलाके में दिनांक 5 दिसंबर की रात एक दुकान का शटर  तोड़कर लाखों के मोबाइल चोरी करने वाले तीन शातिर चोरो के साथ चोरी के मोबाइल खरीदने वाले को भी दबोच लिया है। 

टीम को टेक्निकल सर्विलांस से पता चला था की चोरी हुआ एक मोबाइल दिल्ली के बापा नगर इलाके में एक्टिव है। चोरी हुए मोबाइल फ़ोन की पिन पॉइंट लोकेशन की मदद से  टीम ने तुरंत एक्शन लेते हुए तीनो चोरों को दबोच लिया।  

चोरों की पहचान पूठ कलां निवासी 22 वर्षीय ज्योतिष कुमार उर्फ़ छोटू, बुद्ध विहार निवासी 22 वर्षीय अनिल उर्फ़ खप्पाची व करोल बाग निवासी 26 वर्षीय मनीष के रूप में हुई है। चोरी का माल खरीदने वाले की पहचान टैंक रोड, करोल बाग निवासी 23 वर्षीय रूपेश चौहान के रूप में हुई है।  
चोरों के पास से चोरी के 29 मोबाइल फोन बरामद किये गये हैं।